कंधा भी नसीब नहीं हुआ वृद्धा को, शव वाहिनी में ले गए
मनोरा गांव में वृद्धा की हत्या का मामला, 12वें दिन गमगीन माहौल में हुआ अंतिम संस्कार
भास्करन्यूज | कालंद्री
बरलूटथाना क्षेत्र के मनोरा गांव में हुई वृद्धा की हत्या के 12 वें दिन सोमवार को अंतिम संस्कार किया गया। हत्यारों ने जेवरात लूटने के लिए वृद्धा के टुकड़े-टुकड़े कर दिए थे। इसलिए अंतिम संस्कार के लिए ले जाते समय परिजन कंधा भी नहीं दे सके। शव वाहिनी में शव को श्मशान घाट पहुंचाया गया। गमगीन माहौल में अंतिम संस्कार हुआ। इधर, पूर्व विधायक संयम लोढ़ा ने पूरे मनोरा पहुंच कर शोक संतृप्त परिवार को ढांढस बंधाया तथा पुलिस प्रशासन पर संवेदनहीन होने का आरोप लगाया। उधर, जिलाप्रमुख पायल परसरामपुरिया और आहोर विधायक शंकरसिंह राजपुरोहित भी मनोरा पहुंचे। उन्होंने पीडि़त परिजनों को ढांढस बंधाया। इस मौके भाजयुमो के पूर्व प्रदेश कोषाध्यक्ष अरुण परसरामपुरिया, जिला परिषद सदस्य रेखा राजपुरोहित, मंडवारिया सरपंच दलपत राजपुरोहित, वराडा सरपंच वसंता राजपुरोहित, भाजपा राजस्थान प्रवासी प्रकोष्ठ के संयोजक अशोक टाइगर, पूर्व जिलाध्यक्ष नारायण पुरोहित आदि ने भी उपस्थिति देकर शोक जताया।
बिगड़गई है कानून व्यवस्था: लोढ़ा
मनोरापहुंचे पूर्व विधायक संयम लोढा ने कहा कि पूरे जिले कि कानून व्यवस्था बिगड़ी हुई है। ऐसे में पुलिस प्रशासन भी दिशा हीन हो गई है। गांवों की समस्या को समय पर पुलिस द्वारा नहीं सुलझाने पर यह ऐसी घटना देखने को मिली है। पिछले दो सालों में पुलिस महकमे में लगातार हो रहे तबादलों से पुलिस का मनोबल गिरा है। दर्जनों ऐसे हत्यारों को पुलिस आज पकड़ने का इंतजार है। चोरी, लूट, नकबजनी के सैकड़ों ऐसे मामले नहीं खुलने से आमजन डर फैला हुआ है। लोढ़ा ने पुलिस अधीक्षक कलेक्टर के एक साथ छुट्टी पर जाने को भी बेहद शर्मनाक बताया। लोढा ने मनोरा से ही आईजी गिरधारी लाल शर्मा को फोन लगाकर घटना से अवगत कराए हुए शीघ्र ही मामले के खुलासे की मांग रखी। जिस पर आईजी ने मामले के शीघ्र खुलासे का आश्वासन दिया।
शेष|पेज13
शीघ्रकिया जाए मामले का खुलासा : राजपुरोहित
इधर, आहोर विधायक शंकर सिंह राजपुरोहित भी मनोरा गांव पहुंचे। उन्होंने एएसपी को बताया कि यह मामला व्यक्ति विशेष का होकर महिलाओं की सुरक्षा से भी जुड़ा हुआ है। ऐसे में इसको गंभीरता से लेते हुए शीघ्र खुलासे की मांग की। जिलाप्रमुख पायल परसरामपुरिया ने बताया कि पुलिस मामले की तह तक पहुंच गई है। ऐसे में इस मामले के शीघ्र खुलासे की उम्मीद है। एएसपी प्रेरणा शेखावत ने परिजनों को हत्यारों को शीघ्र ही पकड़ने का आश्वासन दिया। उन्होंने बताया कि मामले को 95 प्रतिशत तक सुलझा दिया गया है।
कालंद्री. मनोरामें पूर्व विधायक संयम लोढ़ा ने परिजनों को ढांढस बंधाया।
hin_Deva hin_Deva bho_Deva hin_Deva hin_Deva hin_Deva hne_Deva hin_Deva hin_Deva hin_Deva